Babelscape/SREDFM huggingface dataset:
Αδέλα της Νορμανδίας

Η Γκερλόκ ή Αδέλα της Νορμανδίας ("Geirlaug", πέθανε στις 14 Οκτωβρίου 962) ήταν κόρη του Ρόλλο της Νορμανδίας, γενάρχη της Νορμανδικής δυναστείας, και της συζύγου του Πόππας του Μπαγιέ. Ακόμη ήταν αδελφή του δούκα Γουλιέλμου του Μακρόξιφου. Παντρεύτηκε το 935 τον μελλοντικό δούκα της Ακουιτανίας και κόμη του Πουατιέ Γουλιέλμο Γ΄ με τον οποίο απέκτησε Αδέλα της Ακουιτανίας, που παντρεύτηκε τον Ούγο Καπέτο, και τον Γουλιέλμος Δ΄ της Ακουιτανίας
Λυκ Μπεσσόν

Ο Λυκ Μπεσσόν ( [lyk bɛsɔ̃], γεννημένος στις 18 Μαρτίου 1959) είναι Γάλλος σκηνοθέτης, σεναριογράφος και παραγωγός. Σκηνοθέτησε ή έκανε την παραγωγή στις ταινίες Subway (1985), The Big Blue (1988) και Νικίτα (1990). Είναι γνωστός για το ιδιαίτερο κινηματογραφικό του στυλ και σχετίζεται με αυτό που οι κριτικοί ονομάζουν Cinéma du look (Σινεμά της μορφής). Είναι υποψήφιος για το βραβείο César στην κατηγορία του Καλύτερου Διευθυντή και Καλύτερης Φωτογραφίας για τις ταινίες του Léon: Ο επαγγελματίας και Ο αγγελιοφόρος: Η Ιστορία της Ιωάννας της Λωρραίνης. Κέρδισε το βραβείο για τον Καλύτερο Διευθυντή και το βραβείο για τον Καλύτερο Γάλλο Σκηνοθέτη για την ταινία επιστημονικής δράσης "Πέμπτο Στοιχείο" (1997). Έγραψε και σκηνοθέτησε την ταινία θρίλερ Lucy (2014).

Το 1980 ίδρυσε την δική του ταινία παραγωγής που ονομάστηκε Les Films du Loup (ελληνικά : Οι ταινίες του λυκου) και αργότερα μετονομάστηκε σε Les Films du Dauphin (ελληνικά : Οι ταινίες του δελφινιού). Αυτή η εταιρεία αντικαταστάθηκε το 2000 από την συνεταιριστική εταιρεία παραγωγής EuropaCorp η οποία ιδρύθηκε μαζί με τον πολυετή συνεργάτη του Pierre-Ange Le Pogam. Ως συγγραφέας, σκηνοθέτης ή παραγωγός ο Μπεσσόν έχει μέχρι στιγμής συμμετάσχει στην δημιουργία περισσότερων από 50 ταινιών.
Πωλ Αρμά

Ο Πωλ Αρμά (Paul Arma) (Βουδαπέστη 22 Νοεμβρίου 1905 – Παρίσι 28 Νοεμβρίου 1987) ήταν ουγγρικής καταγωγής Γάλλος συνθέτης, πιανίστας, εθνομουσικολόγος και εικαστικός του 20ού αιώνα. Το πραγματικό του ονοματεπώνυμο ήταν "Ίμρε Βάισχαους" (Imre Weisshaus).
Δούκας της Νορμανδίας

Την εποχή του μεσαίωνα, ο Δούκας της Νορμανδίας ήταν ο ηγεμόνας του Δουκάτου της Νορμανδίας στην βορειοδυτική Γαλλία με πρωτεύουσα την Ρουέν. Το δουκάτο δημιουργήθηκε με την παραχώρηση εδαφών από τον Φράγκο βασιλιά Κάρολο τον Απλό στον Βίκινγκ πολέμαρχο Ρόλλο της Νορμανδίας (911), η Νορμανδία επεκτάθηκε δυο φορές με βασιλικά διατάγματα (924, 933).
Γκράχαμ Χιλ

Ο Γκράχαμ Χιλ (Χάμπστεντ 15 Φεβρουαρίου 1929 - Άρκλεϊ 29 Νοεμβρίου 1975) ήταν Βρετανός οδηγός αγώνων από την Αγγλία. Ήταν ο πατέρας του επίσης οδηγού αγώνων Ντέιμον Χιλ. Η σταδιοδρομία του στη Φόρμουλα 1 ξεκίνησε το 1958 και ολοκληρώθηκε το 1975. Κατά τη σταδιοδρομία του αυτή κέρδισε 2 Παγκόσμια Πρωταθλήματα Οδηγών (1962 και 1968), πέτυχε 14 νίκες, ανέβηκε 36 φορές στο βάθρο των Νικητών, σκόραρε συνολικά 289 βαθμούς, 13 φορές εκκίνησε απ' την Pole position και σημείωσε 10 ταχύτερους γύρους. Η 1η από τις 14 αυτές νίκες του ήταν στο Γκραν Πρι Ολλανδίας του 1962 κι η 14η και τελευταία στο Γκραν Πρι Μονακό του 1969. Επίσης είναι αξιοσημείωτο πως ο αγώνας όπου ο Χιλ ξεκίνησε και τερμάτισε τη σταδιοδρομία του στη Φόρμουλα 1 ήταν το Γκραν Πρι Μονακό. Το 1996 ο γιος του Ντέιμον αναδείχθηκε επίσης Παγκόσμιος Πρωταθλητής όμως εκείνος δεν μπόρεσε να δει και να θαυμάσει αυτή την επιτυχία του γιου του αφού στις 29 Νοεμβρίου του 1975 έφυγε απ' τη ζωή σε ηλικία 46,5 ετών.


Χιλ Γκράχαμ
Τσίνα Ματσάδο

Η Τσίνα Ματσάδο ("Noelie Dasouza Machado", 25 Δεκεμβρίου 1929 - 18 Δεκεμβρίου 2016) ήταν μοντέλο, εκδότρια και τηλεοπτική παραγωγός κινεζικής και πορτογαλικής καταγωγής. Ήταν η πρώτη μη-λευκή που εμφανίστηκε σε εξώφυλλο μεγάλου αμερικανικού περιοδικού μόδας, το Φεβρουάριο του 1959 στο "Harper's Bazaar".
Διοφάνης ο Προυσαεύς

Ο Διοφάνης ο Προυσαεύς (1ος αιώνας μ.Χ.), ήταν αρχαίος αθλητής με καταγωγή από την Προύσα, ο οποίος αναφέρεται από τον Ευσέβιο της Καισαρείας στο σύγγραμμά του με τίτλο "Παντοδαπή ιστορία" πως στέφθηκε ολυμπιονίκης στο αγώνισμα του σταδίου κατά τους 198ους (13 μ.Χ.) ολυμπιακούς αγώνες της αρχαιότητας.
Λούτσα Ρεγιές

Η Λούτσα Ρεγιές (ισπ. "Lucila J. Sarsines Reyes", 1936 - 1973) ήταν μια από τις διασημότερες τραγουδίστριες του Περού και θεωρείται σύμβολο της χώρας.

Γεννήθηκε σε μια φτωχή πολυμελή στην Λίμα και είχε άλα δεκαπέντε αδερφάκια. Έχασε τον πατέρα της σε βρεφική ηλικία και έτσι υιοθετήθηκε από συγγενείς της που την ανάθρεψαν. Μπήκε στη βιοπαλη από μικρή πουλώντας εφημερίδες και λαχνούς. Κοιμόταν σε μια εκκλησία επειδή το σπίτι τους καταστράφηκε από πυρκαγιά.

Άρχισε να τραγουδάει σε γιορτές, πρώτα στο οικογενειακό της περιβάλλον, και αργότερα  ως ντουέτο με τον Πιτίτο Πέρες. Το ντουέτο αυτό το ονόμασαν "Lucha y Juan"  (Λούτσα και Χουάν).
Κόρμακ ΜακΚάρθυ

Ο Κόρμακ ΜακΚάρθυ ("Cormac McCarthy"), (20 Ιουλίου 1933 - ) είναι Αμερικανός μυθιστοριογράφος, θεατρικός συγγραφέας και σεναριογράφος. Τα περισσότερα μυθιστορήματά του έχουν γίνει εμπορικές και καλλιτεχνικές επιτυχίες και ανάμεσά τους ξεχωρίζουν το «Ματωμένος μεσημβρινός», ( "Blood Meridian" ) (1985), το οποίο κέρδισε μια θέση στη λίστα του περιοδικού " Time" με τα "«100 καλύτερα βιβλία στην αγγλική γλώσσα από το 1923 ως τις μέρες μας»"  , και το μυθιστόρημα «Ο δρόμος» ( "The Road" ) 2006, το οποίο κέρδισε το Βραβείο Πούλιτζερ (Μυθοπλασίας) και το "James Tait Black Memorial Prize for Fiction". 
«Ο δρόμος» ( "The Road" )και το «Καμιά πατρίδα για τους μελλοθάνατους» ( "No Country for Old Men" ) έχουν μεταφερθεί και στον κινηματογράφο.
"Ο καλύτερος - άγνωστος - συγγραφέας της Αμερικής ζούσε επί χρόνια σε ένα καλύβι κάπου στα σύνορα με το Μεξικό, ώσπου τον ανακάλυψαν το 2007 η τηλεόραση και ο κινηματογράφος. Ο Κόρμακ Μακ Κάρθι βγήκε στο φως και θεωρείται πλέον τόσο σημαντικός όσο και ο Φόκνερ."
Έντουαρντ Χωκ Λόκερ

Ο Έντουαρντ Χωκ Λόκερ (, 9 Οκτωβρίου 1777, Ιστ Μόλινγκ, Κεντ – 16 Οκτωβρίου 1849, Άιβερ, Μπάκιγχαμσαϊρ) ήταν Άγγλος υδατογράφος (τα έργα του πλέον βρίσκονται στο Μουσείο Βικτώριας και Αλβέρτου και στο Βρετανικό Μουσείο) και διευθυντής του Βασιλικού Ναυτικού Νοσοκομείου του Γκρίνουιτς.
Φώτης Μουστάκης

Ο Φώτης Μουστάκης (1937 - 2016) ήταν Έλληνας πρωταθλητής ποδηλασίας.

Υπήρξε αθλητής της Α.Ε.Κ. και πρωταθλητής ποδηλασίας το 1964. Μετά την απόσυρσή του από την ενεργό δράση ανέλαβε προπονητής στην ομάδα ποδηλασίας της Α.Ε.Κ. (1985 - 2005).

Τον Οκτώβριο του 2011 τιμήθηκε από την Α.Ε.Κ. για την πολύχρονη προσφορά του στην ομάδα ποδηλασίας. Προς τιμήν του τον Οκτώβριο του 2016 πραγματοποιήθηκε η πρώτη ατομική χρονομέτρηση Ανάβαση Κανδυλίου «Φώτης Μουστακης» με σκοπό να διοργανώνεται κάθε χρόνο.

Απεβίωσε στην Αθήνα στις 7 Σεπτεμβρίου 2016. Ήταν παντρεμένος και είχε αποκτήσει παιδιά.
DHKP-C

Το Επαναστατικό Λαϊκό Απελευθερωτικό Κόμμα-Μέτωπο (τουρκικά: "Devrimci Halk Kurtuluş Partisi-Cephesi"), δημοφιλέστερα γνωστό με το ακρωνύμιο DHKP-C είναι τούρκικο κομμουνιστικό κόμμα. Η DHKP-C ιδρύθηκε το 1972 από τον Ντουρσούν Καρατάς (τουρκικά:Dursun Karataş).
Ματτέο Γκαρρόνε

Ο Ματτέο Γκαρρόνε (γεννημένος στις 15 Οκτωβρίου 1968) είναι Ιταλός παραγωγός ταινιών. Γεννήθηκε στη Ρώμη και είναι γιος του κριτικού θεάτρου Νίκο Γκαρρόνε και μιας φωτογράφου. Το 1996 ο Γκαρρόνε κέρδισε το Sacher d'Oro, ένα βραβείο που απονέμεται από τον Νάννι Μορέττι, για την ταινία μικρού μήκους "Silhouette", η οποία αποτελεί ένα από τα τρία επεισόδια της πρώτης του ταινίας μεγάλου μήκους "Terra di Mezzo" το 1997. Κέρδισε το βραβείο για τον Καλύτερο Σκηνοθέτη στα Ευρωπαϊκά Βραβεία Κινηματογράφου και στα Βραβεία David di Donatello για την ταινία Gomorrah. Η ταινία του "Reality" (ελληνικά : Πραγματικότητα) διαγωνίστηκε στο Φεστιβάλ των Καννών το 2012 και κέρδισε το Μέγα Βραβείο.

Η ταινία "Tale of Tales" επιλέχθηκε για να διαγωνιστεί για τον Χρυσό Φοίνικα στο Φεστιβάλ των Καννών το 2015.
Egyptair

μικρογραφία|282x282εσ|Domodedovo Egyptair
Η EgyptAir (Αραβικά: Miṣr liṭ-Ṭayarān) είναι η εθνική αεροπορική εταιρία της Αιγύπτου. Η βάση της είναι το Διεθνές Αεροδρόμιο του Καΐρου. Πραγματοποιεί πτήσεις σε περισσότερους από 75 προορισμούς στη Μέση Ανατολή, την Ευρώπη, την Ασία, την Αμερική και την Αφρική. Η EgyptAir είναι μέλος της Star Alliance (έγινε μέλος στις 11 Ιουλίου 2008), της Arab Air Carriers Organization καθώς και της Arabesk (airline alliance).
Ραζάν Ζεϊτουνέχ

Η Ραζάν Ζεϊτουνέχ (رزان زيتونة) είναι σύρια δημοσιογράφος και δικηγόρος ειδικευμένη στα ανθρώπινα δικαιώματα, η οποία απήχθη ενώ βρισκόταν σε περιοχή ελεγχόμενη από τους αντάρτες στα προάστια της Δαμασκού στις 9 Δεκεμβρίου 2013. Συνεχίζει να αγνοείται, κανείς δεν έχει αναλάβει την ευθύνη για την απαγωγή της και τα ίχνη της έχουν χαθεί. Η Ζεϊτουνέχ κατήγγελλε θαρραλέα τις παραβιάσεις των ανθρωπίνων δικαιωμάτων τόσο από το καθεστώς της Δαμασκού όσο και από τους αντάρτες, παρά τις απειλές που δεχόταν. Απήχθη μαζί με τον σύζυγο και συναγωνιστή της Βαέλ Χαμαντά και δύο συναδέλφους τους, τον ποιητή και δικηγόρο Ναζέμ Χαμαντί και την πρώην πολιτική κρατούμενη Σαμίρα Χαλίλ, από τα γραφεία δύο ομάδων που είχε ιδρύσει, του Κέντρου Τεκμηρίωσης Παραβιάσεων (VDC) και του Γραφείου Στήριξης Τοπικής Ανάπτυξης και Μικρών Έργων (LDSPS), στην Ντούμα.

Η Ζεϊτουνέχ συγκαταλέγεται στους πιο προβεβλημένους και αξιόπιστους πολίτες ακτιβιστές της συριακής επανάστασης. Η απαγωγή της, σύμφωνα με σύριους σχολιαστές, θεωρείται καθοριστικό επεισόδιο στον διχασμό που παρατηρείται στη Συρία ανάμεσα σε δυνάμεις της κοινωνίας των πολιτών και σε εξτρεμιστές, καθώς και θανάσιμο πλήγμα για τη συριακή επανάσταση.

Η οικογένειά της απηύθυνε έκκληση για διεθνή βοήθεια ώστε να βρεθούν η ίδια και οι συνάδελφοί της. «Εμείς, η οικογένεια της Ραζάν Ζεϊτουνέχ, της ακτιβίστριας των ανθρωπίνων δικαιωμάτων, της δικηγόρου, της συγγραφέως και, πάνω απ’ όλα, του ανθρώπου, απευθύνουμε αυτή την έκκληση ενώ έχουν περάσει περισσότεροι από τρεις μήνες μετά την προμελετημένη απαγωγή, για την οποία κανείς δεν ανέλαβε την ευθύνη ούτε εξέδωσε ανακοίνωση ή διατύπωσε αίτημα, σε μια σαφή προσπάθεια να κερδίσουν χρόνο και να φιμώσουν την ελεύθερη φωνή της κόρης μας και των συναδέλφων της ώστε να τους αναγκάσουν να σταματήσουν να γράφουν και να τους εμποδίσουν να ασκούν το δικαίωμά τους στην ελεύθερη έκφραση» ανέφερε η οικογένεια σε δήλωσή της τον Απρίλιο του 2014.

Ακτιβιστές και πολιτικοί από όλο τον κόσμο έχουν απευθύνει έκκληση για την απελευθέρωσή τους, ανάμεσά τους και ο πρόεδρος Σουλτς: «Εξ ονόματος του Ευρωπαϊκού Κοινοβουλίου, ζητώ την άμεση απελευθέρωσή τους [...]. Η ζωή της απειλήθηκε από το καθεστώς και από τις ομάδες ανταρτών, επειδή είναι μια θαρραλέα νέα γυναίκα που αρνείται να συμβιβαστεί και εξακολουθεί να αγωνίζεται ειρηνικά για τη δημοκρατία και για μια ελεύθερη Συρία».

Το 2014 το Ευρωπαϊκό Κοινοβούλιο ένωσε τις δυνάμεις του με πλήθος μη κυβερνητικών οργανώσεων, με τους Ευρωπαίους πολίτες και με τους υπόλοιπους βραβευθέντες με το Βραβείο Ζαχάρωφ και απηύθυναν έκκληση για την απελευθέρωσή της μέσω της εκστρατείας #FreeRazan. Η οικογένειά της έχει προβάλει τις πεποιθήσεις για τις οποίες αγωνίζεται η Ζεϊτουνέχ με τη βοήθεια τόσο του Ευρωπαϊκού Κοινοβουλίου όσο και της δράσης του Δικτύου Βραβείου Ζαχάρωφ για τα ανθρώπινα δικαιώματα.

Την περίοδο της βράβευσής της, το 2011, η Ραζάν Ζεϊτουνέχ ζούσε κρυμμένη, έχοντας ξεφύγει από επιδρομή των δυνάμεων ασφαλείας στο σπίτι της. Παρ’ όλα αυτά, αρνήθηκε να φύγει από τη Συρία.

Η Ζεϊτουνέχ χρησιμοποίησε το χρηματικό έπαθλο του Βραβείου Ζαχάρωφ για να σώσει τη ζωή ενός συναγωνιστή της που είχε τραυματιστεί από πυρά τεθωρακισμένων.
Λεϊρία

H Λεϊρία (πορτογαλικά: "Leiria") είναι πόλη και δήμος της Πορτογαλίας, στην περιφέρεια Κέντρο και είναι πρωτεύουσα της υποπεριφέρειας Λεϊρία. Σύμφωνα με την απογραφή του 2011, ο δήμος Λεϊρία έχει 126.879 κατοίκους, από τους οποίους περίπου 45.300 ζουν στην πόλη. Βρίσκεται 115 χιλιόμετρα βόρεια της Λισαβόνας, μερικά χιλιόμετρα από τη θάλασσα. Η πόλη είναι έδρα ρωμαιοκαθολικής επισκοπής από το 1545. Είναι το εμπορικό κέντρο της περιοχής, η οποία διαθέτει πλούσια αγροτική παραγωγή και μεγάλη ποικιλία κατασκευαστικών εταιριών. 

Η πόλη επί Ρωμαίων λεγόταν Κόλλιπο, μέχρι που την κατέλαβαν οι Μαυριτανοί. Το 1135 ο Αλφόνσο Α΄ την κατέλαβε και διέταξε την κατασκευή ενός οχυρού. Το 1254 ο Αλφόνσο Γ΄ συγκάλεσε στη Λεϊρία το πρώτο συμβούλιο Cortes με αντιπροσώπους όλων των κοινοτήτων. Ο Διονύσιος της Πορτογαλίας ενίσχυσε τις οχυρώσεις της πόλης και κατασκεύασε σε αυτή το βασιλικό ανάκτορο. Πέρα από το κάστρο, το οποίο δεσπόζει πάνω από την πόλη, άλλα αξιοθέατα είναι ο ναός του Αγίου Παύλου, του 12ου αιώνα, και ο αναγεννησιακός καθεδρικός του 16ου αιώνα. Νότια της πόλης βρίσκεται το μοναστήρι της Μπατάλια, το οποίο αποτελεί μνημείο παγκόσμιας κληρονομιάς της UNESCO.

Η Λεϊρία ήταν μια από τις πόλεις οι οποίες είχαν φιλοξενήσει το Ευρωπαϊκό Πρωτάθλημα Ποδοσφαίρου 2004.
Πρωθυπουργός της Βόρειας Μακεδονίας

Ο Πρωθυπουργός της Βόρειας Μακεδονίας, επίσημη ονομασία: Πρωθυπουργός της Δημοκρατίας της Βόρειας Μακεδονίας (, "Πρέμιερ να Ρεπούμπλικα Σέβερνα Μακεντόνιγια"), είναι ο επικεφαλής της κυβέρνησης της Βόρειας Μακεδονίας. Είναι αρχηγός ενός πολιτικού συνασπισμού στη Συνέλευση της Βόρειας Μακεδονίας και επικεφαλής του συμβουλίου των υπουργών. Ο τωρινός πρωθυπουργός είναι ο Όλιβερ Σπάσοφσκι, που βρίσκεται στη θέση αυτή από τις 3 Ιανουαρίου 2020.
Ασμαά Μαχφούζ

Η Ασμαά Μαχφούζ ( أسماء محفوظ) είναι αιγύπτια ακτιβίστρια των ανθρωπίνων δικαιωμάτων και συνιδρύτρια του κινήματος νεολαίας «6η Απριλίου».

Καθώς η σπίθα της επανάστασης στην Τυνησία έφτανε στην Αίγυπτο στις αρχές του 2011, η Ασμαά Μαχφούζ αψήφησε την καταστολή που είχε επιβάλει ο πρόεδρος Χόσνι Μουμπάρακ και κάλεσε τους Αιγύπτιους, μέσω αναρτήσεων σε διάφορα μέσα κοινωνικής δικτύωσης, σε ειρηνική διαμαρτυρία στην πλατεία Ταχρίρ για να διεκδικήσουν την ελευθερία, την αξιοπρέπεια και τα ανθρώπινα δικαιώματά τους. Το βίντεο που ανάρτησε διαδόθηκε ταχύτατα, είχε εκατομμύρια θεατές και ενέπνευσε ένα κύμα παρόμοιων βίντεο, με αποτέλεσμα εκατοντάδες χιλιάδες άτομα να κατακλύσουν την πλατεία Ταχρίρ από τις 25 Ιανουαρίου 2011, καλώντας τον Μουμπάρακ να δώσει τέλος στην 30ετή κυριαρχία του στην Αίγυπτο, το οποίο και έπραξε στις 11 Φεβρουαρίου 2011.

Κατά την παραλαβή του Βραβείου Ζαχάρωφ, η Μαχφούζ χαρακτήρισε τη βράβευσή της «φόρο τιμής στους ήρωες της επανάστασης». «Είναι ένα βραβείο που ανήκει σε όλους τους νέους Αιγύπτιους, ανθρώπους που έχουν θυσιάσει τη ζωή τους» είπε στο Ευρωπαϊκό Κοινοβούλιο, προσθέτοντας ότι «δεν θα τους προδώσουμε, θα συνεχίσουμε στον δρόμο που χάραξαν και θέλουμε να διασφαλίσουμε ότι το όνειρο αυτό θα εκπληρωθεί».

Η Ασμαά Μαχφούζ συνελήφθη τον Οκτώβριο του 2011 με την κατηγορία της δυσφήμισης των στρατιωτικών ηγετών που ανέλαβαν την εξουσία μετά την πτώση του προέδρου Μουμπάρακ. Καταδικάστηκε ερήμην τον Μάρτιο του 2012, καταδίκη που ακύρωσε το εφετείο τον Μάιο του 2012. Ωστόσο, η Μαχφούζ αναγκάστηκε να υπομείνει ολοένα και περισσότερες παρενοχλήσεις, απειλές και παρακολούθηση, καθώς το 2014 εξελέγη πρόεδρος της Αιγύπτου ένας πρώην αρχηγός του στρατού, ο Αμπντέλ Φατάχ αλ Σίσι, μετά την ανατροπή του ισλαμιστή προέδρου Μοχάμεντ Μόρσι το 2013 και μια περίοδο με προσωρινή κυβέρνηση υποστηριζόμενη από τον στρατό. Στη συνέχεια εφαρμόστηκε έντονη καταστολή από τις αρχές, η οποία είχε αρχικά ως στόχο τους Αδελφούς Μουσουλμάνους. Η καταστολή αυτή διευρύνθηκε με επίθεση σε επικριτικές φωνές και σε προβεβλημένα ινδάλματα της επανάστασης της 25ης Ιανουαρίου, ενώ το κίνημα νεολαίας «6η Απριλίου», στο οποίο ανήκε η Μαχφούζ, τέθηκε εκτός νόμου με απόφαση αιγυπτιακού δικαστηρίου τον Απρίλιο του 2014.

Τρεις ηγέτες του, οι , και , καταδικάστηκαν σε τριετή φυλάκιση με διάφορες κατηγορίες, συμπεριλαμβανομένης αυτής της παράνομης διαμαρτυρίας.

Το 2015 η Ασμαά Μαχφούζ συμμετείχε στο νέο κίνημα Bidayya (Ξεκίνημα). Τον Μάιο του 2015 η Μαχφούζ και οι ιδρυτές του Bidayya παραπέμφθηκαν στη δικαιοσύνη με την κατηγορία της «υποκίνησης ανατροπής της δημόσιας τάξης» και τους επιβλήθηκε ταξιδιωτική απαγόρευση.
Ιούλιος Κωνστάντιος

Ο Ιούλιος Κωνστάντιος, λατιν. Iulius Constantius (απεβ. τον Σεπτέμβριο του 337) ήταν πολιτικός της Ρωμαϊκής Αυτοκρατορίας. Ήταν γιος του Κωνστάντιου Α΄ Χλωρού και της δεύτερης συζύγου του Φλαβίας Μαξιμιανή Θεοδώρας, νεότερος ετεροθαλής αδελφός τού Κωνσταντίνου Α΄ και πατέρας του Αυτοκράτορα Ιουλιανού. Παρά τη συγγένειά του με τον Κωνσταντίνο Α΄, δεν έγινε ποτέ Αυτοκράτορας ή συναυτοκράτορας. Ο Κωνσταντίνος Α΄ του έδωσε τον τίτλο του πατρικίου.
Ζαμινταβάρ

Η Ζαμινταβάρ είναι ιστορική περιοχή του Αφγανιστάν, στη δεξιά όχθη του ποταμού Χελμάντ και βορειοδυτικά της πόλης Κανταχάρ. Συνορεύει με το δρόμο που οδηγεί από την Κανταχάρ στη Χεράτ μέσω της πόλης Φαρά. Βρίσκεται στην ευρύτερη περιοχή του βόρειου τμήματος της επαρχίας Χελμάντ. Είναι μια λοφώδης περιοχή, με πολύ πληθυσμό στο παρελθόν, και γόνιμες κοιλάδες που αρδεύονταν από σημαντικούς παραπόταμους του ποταμού Χελμάντ. Η κύρια πόλη στην περιοχή Ζαμινταβάρ ήταν η Μουσά Καλά ("Κάστρο του Μωυσή"), η τοποθεσία της οποίας βρίσκεται στις όχθες του ομώνυμου ποταμού, πλησίον και βόρεια της πόλης Γκιρίσκ.
Προσομοιωμένη πραγματικότητα

Προσομοιωμένη πραγματικότητα ονομάζεται η υπόθεση ότι η πραγματικότητα μπορεί να είναι προσομοιωμένη—για παράδειγμα, από προσομοίωση υπολογιστή—σε ένα βαθμό που είναι αδύνατο να διαχωριστεί από την "πραγματική" πραγματικότητα. Περιλαμβάνει μυαλά, τα οποία μπορεί να είναι ή και όχι εντελώς συνειδητά ότι ζουν μέσα σε μία προσομοίωση. Αυτή είναι η βασική διαφορά της ιδέας της προσομοιωμένης πραγματικότητας από αυτή της εικονικής πραγματικότητας, καθώς στη δεύτερη είναι εύκολο να διακρίνει ο μετέχων τη διαφορά της από την πραγματικότητα. Στην προσομοιωμένη πραγματικότητα, αντιθέτως, κάτι τέτοιο είναι απίθανο.

Η υπόθεση της προσομοιωμένη πραγματικότητας δημοσιεύθηκε για πρώτη φορά από τον Χανς Μόραβεκ. To 2003, ο φιλόσοφος Νικ Μπόστρομ ανέπτυξε έναν εκτενή λόγο για να ερευνήσει την πιθανότητα ότι η πραγματικότητα του ανθρώπου είναι προσομοίωση, θέτοντας συγκεκριμένους όρους. Υποστηρικτής της ύπαρξης προσομοιωμένης πραγματικότητας είναι επίσης ο Ίλον Μασκ.
Γιάκομπ Όχτερφελτ

Ο Γιάκομπ Όχτερφελτ (ολλανδικά: Jacob Ochtervelt, Ρόττερνταμ, 1634 - Άμστερνταμ, 1682) ήταν Ολλανδός ζωγράφος της Χρυσής Ολλανδικής Εποχής στη ζωγραφική.
Otkritie Arena

Η Otkritie Arena (ρωσικά: «Открытие Арена», ) είναι στάδιο πολλαπλών χρήσεων στη Μόσχα της Ρωσίας. Ο χώρος χρησιμοποιείται κυρίως για ποδοσφαιρικούς αγώνες, όπου φιλοξενούνται οι αναμετρήσεις της Σπαρτάκ Μόσχας και περιστασιακά της ρωσικής εθνικής ομάδας. Θα ονομάζεται Στάδιο Σπάρτακ («Стадион Спартак») κατά τη διάρκεια του Κυπέλλου Συνομοσπονδιών ΦΙΦΑ 2017 και του Παγκοσμίου Κυπέλλου ΦΙΦΑ 2018. Το γήπεδο έχει σχεδιαστεί με χωρητικότητα 45.360 θεατών.
Αλί Φερζάτ

Ο Αλί Φερζάτ (علي فرزات) (22 Ιουνίου 1951-) είναι ο γνωστότερος πολιτικός γελοιογράφος της Συρίας και μια από τις διασημότερες πολιτιστικές φυσιογνωμίες του αραβικού κόσμου. Το 2012 ψηφίστηκε από το περιοδικό Time ως ένας από τους «100 ανθρώπους με τη μεγαλύτερη επιρροή στον κόσμο».

Γεννημένος στη Χαμά το 1941, ο Φερζάτ έχει δημοσιεύσει περισσότερες από 15 000 γελοιογραφίες σε συριακές και διεθνείς εφημερίδες και έχει βραβευτεί για τη σάτιρα που άσκησε σε δικτάτορες όπως ο Σαντάμ Χουσεΐν και ο Μουαμάρ Καντάφι όταν κυβερνούσαν το Ιράκ και τη Λιβύη, αντίστοιχα. Το έργο του διεύρυνε τα όρια της ελευθερίας της έκφρασης στη Συρία, έχοντας ως στόχο τις υπηρεσίες ασφαλείας της χώρας που σκορπούσαν τον τρόμο. Όταν η Αραβική Άνοιξη έφτασε στη Συρία το 2011, ο Φερζάτ έγινε πιο άμεσος στις επιθέσεις του εναντίον κρατικών προσωπικοτήτων, ιδιαίτερα του προέδρου Μπασάρ αλ Άσαντ, ενώ οι Σύριοι που διαδήλωναν κατά του καθεστώτος κρατούσαν γελοιογραφίες του στους δρόμους.

Μετά τη δημοσίευση γελοιογραφίας στην οποία παρουσίαζε τον Λίβυο δικτάτορα Μουαμάρ Καντάφι να οδηγεί αυτοκίνητο και να φεύγει με μεγάλη ταχύτητα και τον αλ Άσαντ να του κάνει οτοστόπ, δέχτηκε επίθεση με βίαια χτυπήματα στην πλατεία Ουμαγγιάντ της Δαμασκού από μασκοφόρους που του έσπασαν τα χέρια, φωνάζοντάς του να σέβεται τον πρόεδρο αλ Άσαντ και να δείχνει υπακοή. Αφού έχασε τις αισθήσεις του από τα χτυπήματα, οι δράστες τον έβαλαν σε ένα αυτοκίνητο, αφήνοντας το κεφάλι του να σέρνεται στον δρόμο, και ύστερα τον πέταξαν έξω και τον εγκατέλειψαν πιστεύοντας ότι ήταν νεκρός.

Ο Αλί Φερζάτ όχι μόνο ανέκτησε τη λειτουργικότητα των χεριών του, αλλά έσπασε και το φράγμα του φόβου και έγινε ένας από τους πιο τολμηρούς επικριτές του καθεστώτος με τον λόγο του και με την τέχνη του. Έχει λάβει διάφορα βραβεία και είναι επικεφαλής της Ένωσης Αράβων Γελοιογράφων.

Το Ευρωπαϊκό Κοινοβούλιο του απένειμε το Βραβείο Ζαχάρωφ το 2011. Δεν μπόρεσε να παραστεί στην τελετή απονομής, καθώς βρισκόταν στο Κουβέιτ για θεραπεία των τραυμάτων του, αλλά παρέλαβε το βραβείο στη δημόσια συζήτηση του Δικτύου Βραβείου Ζαχάρωφ που διεξήχθη στο Ευρωπαϊκό Κοινοβούλιο το 2012, όπου συζήτησε με τον πρόεδρο του Κοινοβουλίου και άλλους βραβευθέντες αγωνιστές της Αραβικής Άνοιξης σχετικά με την επανάσταση στη Συρία και το μέλλον της δημοκρατίας μετά την Αραβική Άνοιξη. Ως βραβευθείς με το Βραβείο Ζαχάρωφ, απηύθυνε ομιλία στο πρώτο Παγκόσμιο Φόρουμ για τη Δημοκρατία που διοργάνωσε το Συμβούλιο της Ευρώπης το 2012.

Το 2015 ο Φερζάτ ήταν ο κεντρικός ομιλητής στη συζήτηση του Δικτύου Βραβείου Ζαχάρωφ σχετικά με τη Συρία που πραγματοποιήθηκε στο Ευρωπαϊκό Κοινοβούλιο, όπου τόνισε τον ρόλο των περιφερειακών «χορηγών» των αντιμαχόμενων ομάδων στη Συρία και την ανάγκη να ασκηθεί διεθνής πίεση για την παύση των μαχών.

Είναι ο δημιουργός των σκίτσων των υπόλοιπων βραβευθέντων με το Βραβείο Ζαχάρωφ που δημοσιεύονται στο «Το βιβλίο των βραβευθέντων με το βραβείο Ζαχάρωφ 2016» και αποτυπώνει την ξεχωριστή καλλιτεχνική και ανθρωπιστική του ματιά μέσα από την ίδια πένα με την οποία συμβάλλει με μοναδικό τρόπο στην καθολική προάσπιση των ανθρωπίνων δικαιωμάτων.
Bucks Fizz

Οι Bucks Fizz είναι ένα βρετανικό ποπ συγκρότημα που σημείωσε επιτυχίες τη δεκαετία του 1980, κυρίως με τη νίκη του στον διαγωνισμό τραγουδιού της Eurovision του 1981 με το τραγούδι "Making Your Mind Up". Το γκρουπ συστάθηκε τον Ιανουάριο του 1981 ειδικά για το διαγωνισμό και περιλαμβάνει τέσσερις τραγουδιστές: τον Bobby G, την Σέριλ Μπέικερ, τον Μάικ Νόλαν και την Τζέι Άστον. Πέτυχαν την άμεση προσοχή με το χορό που συνόδευε το τραγούδι, που περιελάμβανε χορό συνοδευόμενο από σκίσιμο φούστας. Το συγκρότημα είχε επιτυχημένη καριέρα σε όλο τον κόσμο (εκτός από τις Ηνωμένες Πολιτείες), ενώ στο Ηνωμένο Βασίλειο πούλησαν τους περισσότερους δίσκους και πέτυχαν τρία No. 1 singles με το "Making Your Mind Up" (1981), "The Land of Make believe" (1981) και "My Camera Never Lies" (1982) και έγινε ένα από τα πιο εμπορικά συγκροτήματα της δεκαετίας του 1980. Τα ρεκόρ πωλήσεων σε όλο τον κόσμο έχουν ξεπεράσει τα 15 εκατ.ευρώ.

Το σχήμα του συγκροτήματος έχει μεταβληθεί αρκετές φορές τα τελευταία χρόνια, με πιο γνωστή αλαλγή την αντικατάσταση της Τζέι Άστον το 1985 από την Σέλι Πρέστον. Σήμερα, δύο σχήματα υφίστανται: το ένα που είναι επίσημο και συμπεριλαμβάνει το αρχικό μέλος Bobby G, και ένα άλλο που περιλαμβάνει τα άλλα τρία αρχικά μέλη ονόματι Σέριλ Μπέικερ, Μάικ Νόλαν και Τζέι Άστον, πρώην Bucks Fizz με τον Μπόμπι Μακβέι.
Blue Air

μικρογραφία|257x257εσ|YR-BMC 737 Blue Air
Η Blue Air είναι μια αεροπορική εταιρία χαμηλού κόστους. Έχει έδρα στο Βουκουρέστι της Ρουμανίας. Από τον Μάιο του 2016 πετάει σε 48 προορισμούς σε 12 ευρωπαϊκές χώρες. Το 2016 μετέφερε 3.6 εκατομμύρια επιβάτες. Η Blue Air είναι η μεγαλύτερη Ρουμανική αεροπορική εταιρία.
Στατιλία Μεσσαλίνα

Η Στατιλία Μεσσαλίνα ήταν Ρωμαία πατρικία που έγινε η τρίτη σύζυγος του Ρωμαίου αυτοκράτορα Νέρωνα.

Οι πηγές λένε ελάχιστα για την οικογένειά της. Ήταν η κόρη του Τίτου Στατίλιου Ταύρου Κορβίνου ο οποίος ήταν ύπατος το 45 μ.Χ. και συμμετείχε σε εκστρατεία εναντίον του αυτοκράτορα Κλαύδιου το 46 μ.Χ. ή κόρη της αδελφής του Κορβίνου, της Στατιλίας Μεσσαλίνας. Η οικογένειά της σχετίζεται με τη Βαλερία Μεσσαλίνα, τρίτη σύζυγο του αυτοκράτορα Κλαύδιου. 

Ο πρώτος της σύζυγος ήταν ο ύπατος Μάρκος Ιούλιος Αττικός, με τον οποίο μπορεί να είχαν έναν γιο (ο οποίος πέθανε το 88). Περίπου το 65, έγινε ερωμένη του Νέρωνα. Μετά το θάνατο της δεύτερης γυναίκας του αυτοκράτορα Ποππαίας, ο Αττικός αναγκάστηκε να αυτοκτονήσει το 66, οπότε ο Νέρωνας μπόρεσε να παντρευτεί τη Στατιλία.

Αν και πνευματώδης και μηχανορράφος, ήταν πολύ λιγότερο φανταχτερή από την προκάτοχό της και δημοσίως κράτησε μάλλον χαμηλό προφίλ. Ήταν μια από τους λίγες αυλικούς του Νέρωνα που επέζησαν μετά την πτώση της βασιλείας του. Μετά το θάνατο του Νέρωνα, ο Όθων υποσχέθηκε ότι θα την παντρευτεί, πριν από την αυτοκτονία του το 69.
Μάριος Γεωργιάδης

Ο Μάριος Γεωργιάδης είναι πρώην βουλευτής της Ένωσης Κεντρώων στην ‘Α Αθηνών εκλεγμένος στις εκλογές του Σεπτεμβρίου 2015, "Αντιπρόεδρος του Ευρωπαϊκού Δημοκρατικού Κόμματος" (EDP), ενώ από τον Ιούλιο του 2017 κατείχε το αξίωμα του "Θ΄ Αντιπροέδρου" του Ελληνικού Κοινοβουλίου.
Πανσπερμία

Πανσπερμία (από τα πᾶν, όλα, και σπέρμα, σπόρος) ονομάζεται η υπόθεση ότι η ζωή υπάρχει στο Σύμπαν, και μετακινείται μέσω μετεωροειδών, αστεροειδών, κομητών, πλανητοειδών, και επίσης μέσω διαστημοπλοίων, μέσω της ακούσιας μόλυνσης από μικροοργανισμούς.

Η υπόθεση της πανσπερμίας υποστηρίζει ότι η μικροσκοπική ζωή μπορεί να επιβιώσει τις επιδράσεις του διαστήματος, όπως τα ακραιόφιλα, και ότι παγιδεύεται σε διαστημικά σκουπίδια τα οποία απωθούνται στο διάστημα μετά από συγκρούσεις μεταξύ πλανητών και άλλων σωμάτων ηλιακών συστημάτων που κουβαλούν ζωή.
Villa Louvigny

Η Villa Louvigny είναι κτίριο στην Πόλη του Λουξεμβούργου, το οποίο χρησίμευσε ως έδρα της Compagnie Luxembourgeoise de Télédiffusion, που είναι ο πρόδρομος του RTL Group. Βρίσκεται στο Δημοτικό Πάρκο, στην περιοχή Ville Haute του κέντρου της πόλης.

Το κτίριο, που χτίστηκε το 1920 σε μια τοποθεσία που πριν ήταν το φρούριο του Λούβινι του παλιού φρουρίου του Λουξεμβούργου, εκμίσθωσε το οίκημα της Compagnie Luxembourgeoise de Télédiffusion, το οποίο τελικά αγόρασε το κτίριο το 1936. Το 1991 τα διοικητικά γραφεία μεταφέρθηκαν σε νέο κτίριο στο οροπέδιο Κίρχμπεργκ, για να ακολουθήσουν οι τεχνικές εγκαταστάσεις το 1996. Η φιλαρμονική ορχήστρα του Λουξεμβούργου παρέμεινε στις εγκαταστάσεις έως το 2005 όταν τελείωσε το κτίριο της Φιλαρμονικής.

Η Villa Louvigny φιλοξένησε δύο φορές το διαγωνισμό τραγουδιού της Eurovision, το 1962 και το 1966.

Από το 2000, η Villa Louvigny είναι η κύρια έδρα του υπουργείου Υγείας.


Κατηγορία:Κτίρια και κατασκευές
Shopping Star

Το Shopping Star είναι ελληνική τηλεοπτική εκπομπή μόδας που προβλήθηκε για πρώτη φορά στις 21 Νοεμβρίου του 2016,2021 στον τηλεοπτικό σταθμό Star Channel. και προβάλλεται έως σήμερα. Την εκπομπή παρουσιάζει η Βίκυ Καγιά, η οποία κατά τη διάρκεια της εκπομπής δίνει στυλιστικές συμβουλές. Το σχολιασμό κάνει ο Βαγγέλης Χαρισόπουλος, ενώ τη σκηνοθεσία έχει αναλάβει ο Πάνος Γεωργίου.

Η μορφή της εκπομπής βασίζεται στο γαλλικό σόου μόδας "Les Reines du Shopping", με παρουσιάστρια την Κριστίνα Κορντουλά. Η εκπομπή απαρτίζεται από πέντε γυναίκες, οι οποίες κάθε εβδομάδα καλούνται, με συγκεκριμένο χρηματικό και χρονικό όριο, να υιοθετήσουν το στυλ ντυσίματος που ζητά η ειδικός σε θέματα μόδας Βίκυ Καγιά, με τη νικήτρια να κερδίζει χρηματικό έπαθλο των 1000 ευρώ. 

Είχε ανανεωθεί για δεύτερη σεζόν, το 2017. Τον Απρίλιο του 2018 ανανεώθηκε για τρίτη σεζόν.. Την άνοιξη του 2019 η εκπομπή ανανεώθηκε για τέταρτη σεζόν.
Χοσέ Αντρές Πουέρτα

Ο Χοσέ Αντρές Πουέρτα (, γεννημένος στις 13 Ιουλίου 1969), γνωστός ως Χοσέ Αντρές, είναι Ισπανο-Αμερικανός σεφ που συχνά αναφέρεται ότι εισήγαγε τα μικρά πιάτα δείπνου στην Αμερική. Διαθέτει εστιατόρια στην Ουάσινγκτον, το Λας Βέγκας, το Λος Άντζελες, το South Beach, το Dorado και την Φιλαδέλφεια. Ο Αντρές είναι πρόεδρος της συμβουλευτικής επιτροπής της LA Kitchen, μιας κοινωνικής επιχείρησης στο Λος Άντζελες της Καλιφόρνια, που εργάζεται για την μείωση των αποβλήτων τροφίμων, την παροχή επαγγελματικής κατάρτισης και την αύξηση της πρόσβασης σε θρεπτικά τρόφιμα. Τον Σεπτέμβριο του 2016 του απονεμήθηκε το Εθνικό Μετάλλιο των Ανθρωπιστικών Επιστημών.
Ultramega OK

Το Ultramega OK είναι το πρώτο άλμπουμ του αμερικανικού ροκ συγκροτήματος Soundgarden. Κυκλοφόησε αρχικά το 1988 μέσω της SST Records.
Δημήτριος Χαλικιάς

Ο Δημήτριος Χαλικιάς (25 Οκτωβρίου 1925 - 26 Φεβρουαρίου 2020) ήταν Έλληνας οικονομολόγος και τραπεζίτης, ο οποίος διατέλεσε υποδιοικητής (1981-84) και διοικητής (1984-92) της Τράπεζας της Ελλάδος.
Οι βλαβερές συνέπειες του καπνού

thumb|Ο Τσέχωφ σε εικονογράφηση του 1905
Οι βλαβερές συνέπειες του καπνού («О вреде табака») είναι ένα μονόπρακτο θεατρικό έργο γραμμένο από τον Ρώσο συγγραφέα Αντόν Τσέχωφ. Το έργο έχει ένα μόνο πρόσωπο, τον Ιβάν Ιβάνοβιτς Νιούχιν (Нюхин), είναι δηλαδή ένας θεατρικός μονόλογος. Πρωτοδημοσιεύθηκε το 1886, αλλά αναθεωρήθηκε από τον Τσέχωφ και είναι γνωστότερο με την εκδοχή τού 1902 (δύο μόλις χρόνια πριν από τον θάνατο του συγγραφέα).
Lord's

Το Lord's, γνωστό και ως Γήπεδο Κρίκετ Lord's (), είναι γήπεδο κρίκετ στο Σεντ Τζονς Γουντ του Λονδίνου. Έλαβε το όνομα του από τον ιδρυτή του, Τόμας Λορντ. Αποτελεί ιδιοκτησία του Συλλόγου Κρίκετ Marylebone Cricket Club (MCC) και είναι έδρα του Middlesex County Cricket Club, του Συμβουλίου Κρίκετ Αγγλίας και Ουαλίας (ECB), του Ευρωπαϊκού Συμβουλίου Κρίκετ, και μέχρι τον Αύγουστο του 2005, του Διεθνούς Συμβουλίου Κρίκετ (ICC). Το Lord's αναφέρεται συχνά ως το «Σπίτι του Κρίκετ» ενώ στον χώρο του βρίσκεται το παλαιότερο αθλητικό μουσείο του κόσμου.

Το Lord's δεν βρίσκεται πλέον στην αρχική του θέση, αλλά στην τρίτη τοποθεσία που επέλεξε ο Λορντ μεταξύ 1787 και 1814. Ο πρώτος χώρος, που πλέον ονομάζεται Παλαιό Γήπεδο Lord's, βρισκόταν στη σημερινή πλατεία Ντόρσετ. Το δεύτερο γήπεδο, το Μεσαίο Γήπεδο Lord's, χρησιμοποιήθηκε την περίοδο από το 1811 έως το 1813 προτού εγκαταλειφθεί και γκρεμιστεί για την δημιουργία του καναλιού Ρίτζεντ. Το σημερινό γήπεδο Lord's βρίσκεται περίπου 230 μέτρα (250 γιάρδες) βορειοδυτικά από την προηγούμενη τοποθεσία. Το γήπεδο έχει χωρητικότητα 28.000 θεατών. Έχουν υπάρξει προτάσεις για την αύξηση της χωρητικότητας και των υπηρεσιών. Τον Δεκέμβριο του 2013 προτάθηκε η ανακατασκευή του γηπέδου με συνολικό κόστος 200 εκατομμυρίων λιρών Αγγλίας σε περίοδο 14 μηνών.

Το γήπεδο γιόρτασε την 200ή επέτειο του, το 2014. Στο πλαίσιο του εορτασμού, 11άδα της MCC με αρχηγό τον Σατσίν Τεντουλκάρ έπαιξε αγώνα κρίκετ ενανίον 11άδας από τον υπόλοιπο κόσμο με αρχηγό τον Σέιν Γουόρν σε αγώνα 50 όβερ.
Secret Treaties

Secret Treaties είναι ο τίτλος του τρίτου άλμπουμ του αμερικάνικου χαρντ ροκ συγκροτήματος Blue Öyster Cult, το οποίο κυκλοφόρησε σε μορφή δίσκου βινυλίου τον Απρίλιο του 1974 μέσω της δισκογραφικής εταιρείας "Columbia".
Λαδίσλαος Ε΄ της Ουγγαρίας

Ο Λαδίσλαος Ε΄ της Ουγγαρίας (ουγγρ. László V, 22 Φεβρουαρίου 1440 - 23 Νοεμβρίου 1457), ο λεγόμενος "Οψιγενής/Υστερότοκος" από τον Οίκο των Αψβούργων, ήταν δούκας της Αυστρίας (1440-57) και βασιλιάς της Ουγγαρίας (1440-57) και της Βοημίας (1453-57).

Ήταν ο γιος του Αλβέρτου Ε΄ δούκα της Αυστρίας και βασιλιά της Ουγγαρίας, Βοημίας & Γερμανίας και της Ελισάβετ τού Οίκου τού Λουξεμβούργου, κόρης του Σιγισμόνδου της Ουγγαρίας, Βοημίας & Γερμανίας.
Μαρίνα Σεβέρα

Η Μαρίνα Σεβέρα ήταν Ρωμαία αυτοκράτειρα, πρώτη σύζυγος του Ουαλεντινιανού Α΄ και μητέρα του Γρατιανού. 

Παντρεύτηκε τον Ουαλεντινιανό πριν εκείνος γίνει αυτοκράτορας. Ο γιος τους, Γρατιανός, γεννήθηκε το 359. Το 364, ο Ουαλεντινιανός έγινε αυτοκράτορας και, έναν χρόνο μετά, χώρισε τη Μαρίνα για να παντρευτεί τη χήρα του Μαγνέντιου, Ιουστίνα.Κατά τον Ιωάννη Νικία, η Μαρίνα εξορίστηκε.

Όταν ο Ουαλεντινιανός πέθανε το 375, θάφτηκε στην Εκκλησία των Αγίων Αποστόλων στην Κωνσταντινούπολη, δίπλα στην πρώτη σύζυγό του.
Τούρκοι στο Καζακστάν

Οι Τούρκοι στο Καζακστάν είναι οι εθνοτικοί Τούρκοι που ζουν στο Καζακστάν.
Σπύρος Ρισβάνης

Ο Σπύρος Ρισβάνης (Καλαμάτα, 3 Ιανουαρίου 1994 -) είναι Έλληνας επαγγελματίας ποδοσφαιριστής, που αγωνίζεται ως κεντρικός αμυντικός στη Super League, για τον Ατρόμητο Αθηνών από το καλοκαίρι του 2018. Ενώ υπήρξε και διεθνής με την Εθνική Ελλάδος U21.
Ιωάννης Αραβαντινός

Ο Ιωάννης Αραβαντινός (1850-1907) ήταν Έλληνας νομικός και καθηγητής πανεπιστημίου.
Βιζέου

Το Βιζέου (πορτογαλικά: "Viseu") είναι πόλη και δήμος της Πορτογαλίας, στην περιφέρεια Κέντρο και είναι πρωτεύουσα της υποπεριφέρειας Βιζέου. Σύμφωνα με την απογραφή του 2011, ο δήμος Βιζέου έχει 99.274 κατοίκους. Το Βιζέου είναι κέντρο της μητροπολιτικής περιοχής Ντιάο Λαφόες, με 267.633 κατοίκους.

Στο Βιζέου υπήρχε ρωμαϊκή φρουρά, της οποίας το οχυρό είχε εμβαδόν 38 εκτάρια. Στη συνέχεια στην περιοχή εγκαταστάθηκαν οι Σουηβοί, οι οποίοι μαζί με τον ντόπιο πληθυσμό εκχριστιανίστηκαν στον 6ο αιώνα. Στον 7ο αιώνα στην περιοχή εγκαταστάθηκαν οι Βησιγότθοι και αργότερα την περιοχή κατέλαβαν οι Μαυριτανοί, με τους Βησιγότθους να καταφεύγουν στην ορεινή Αστούριας. Κατακτήθηκε από τον Αλφόνσο Ε΄ του Λεόν και έγινε τμήμα της Κομητείας της Πορτογαλίας. Από τότε παραμένει τμήμα της Πορτογαλίας.

Στην πόλη δεσπόζει ο καθεδρικός ναός, ο οποίος αρχικά κατασκευάστηκε τον 13ο αιώνα και ανακατασκευάστηκε τον 16ο και τον 17ο αιώνα. Εντός του ναού λειτουργεί μουσείο θρησκευτικής τέχνης. Στο επισκοπικό μέγαρο φιλοξενείται μουσείο αφιερωμένο στον αναγεννησιακό ζωγράφο Βάσκου Φερνάντες και στη σχολή ζωγραφικής του. Στην αυλή του ναού βρίσκεται το Πελουρίνιο, η εκκλησία Μισερικόρδια, με τη ροκοκό πρόσοψη, και το Πασέιο ντος Κόνεγος. Το εσωτερικό της εκκλησίας δος Τερσέιρος δι Σάου Φρανσίσκου είναι επίχρυσο. Επίσης, σώζονται τα τείχη της πόλης.
ΟΥΕΦΑ Τσάμπιονς Λιγκ 2017–18

Το ΟΥΕΦΑ Τσάμπιονς Λιγκ 2017–18 ήταν η 63η περίοδος της κορυφαίας ευρωπαϊκής διοργάνωσης ποδοσφαίρου ανδρών με διοργανώτρια την ΟΥΕΦΑ και η 26η περίοδος από τότε που μετονομάστηκε σε Τσάμπιονς Λιγκ. Ο τελικός της διοργάνωσης διεξήχθη στο Στάδιο Ολιμπίσκι στο Κίεβο. Η πρωταθλήτρια ομάδα θα εκπροσωπήσει την ΟΥΕΦΑ στο Παγκόσμιο Κύπελλο Συλλόγων 2018 στα Ηνωμένα Αραβικά Εμιράτα και επίσης θα αντιμετωπίσει τον πρωταθλητή του ΟΥΕΦΑ Γιουρόπα Λιγκ 2016–17 στο Ευρωπαϊκό Σούπερ Καπ 2018.
Κορίν Ερμές

Η Κορίν Ερμές (Corinne Hermès, γεννήθηκε ως Corinne Miller στο Λανί σιρ Μαρν στις 16 Νοεμβρίου 1961) είναι Γαλλίδα τραγουδίστρια. Εκπροσώπησε το Λουξεμβούργο στον διαγωνισμό τραγουδιού της Eurovision με το τραγούδι "Si la vie est cadeau" ("Αν η ζωή είναι δώρο") σε μουσική του Ζαν-Πιέρ Μιγιέρ και σε στίχους του Αλέν Γκαρσία. Το τραγούδι πήρε την πρώτη θέση.
Σκολλ

Στη σκανδιναβική μυθολογία, ο Σκολλ (Αρχαία σκανδιναβικά "Προδοσία") είναι ένας τερατώδης λύκος (βαργκρ) που κυνηγάει τα άλογα Άρβακρ και Αλσβίδρ, που σέρνουν το άρμα που περιέχει τον ήλιο (την Σολ) μέσα στον ουρανό κάθε μέρα, προσπαθώντας να τη φάει (την Σολ). Ο Σκολλ έχει έναν αδελφό, τον Χάτι, που κυνηγάει τον Μάνι, το φεγγάρι. Στο Ράγκναροκ, τόσο ο Σκολλ όσο και ο Χάτι θα πετύχουν στις αποστολές τους.

Ο Σκολλ, υπό ορισμένες περιστάσεις, χρησιμοποιείται ως αντικείμενο (heiti) για έμμεση αναφορά στον πατέρα (τον Φένριρ) και όχι στον γιο. Αυτή η ασάφεια δουλεύει και προς την άλλη κατεύθυνση, όπως για παράδειγμα στο Βαφθρούδνισμαλ, όπου υπάρχει μπέρδεμα στη στροφή 46, όπου ο Φένριρ λαμβάνει τα χαρακτηριστικά κυνηγιού του ήλιου του γιου του Σκολλ. Αυτό μπορεί να οφείλεται κυρίως στη χρήση του Χρόδβιτνιρ και του Χροδβίτνισσον για αναφορά στον Φένριρ και στους γιους του.
Πρισοΐνιτσα

Η Πρισοΐνιτσα () είναι χωριό στο δήμο Μάβροβο και Ροστούσα, στη Βόρεια Μακεδονία.
Μάβροβι Ανόβι

μικρογραφία|Η εκκλησία του Αγίου Κύριλλου και Μεθόδιου στο Μάβροβι Ανόβι.
Το Μάβροβι Ανόβι είναι χωριό στο δήμο Μάβροβο και Ροστούσα στη Βόρεια Μακεδονία. Το υψόμετρο ανέρχεται στα 1,159 μέτρα.
Μπόγκντεβο

Το Μπόγκντεβο (, Αλβανικά: Bogdë) είναι χωριό στο δήμο Μάβροβο και Ροστούσα, στη Βόρεια Μακεδονία.
Ελένη Λεκαπηνή

Η Ελένη Λεκαπηνή (910 - 19 Σεπτεμβρίου 961) ήταν Ρωμαία Αυτοκράτειρα. Ήταν κόρη του Ρωμανού Α΄ και της συζύγου του Θεοδώρας και σύζυγος του Κωνσταντίνου Ζ΄. Διακρίθηκε για την ομορφιά και την εξυπνάδα της τόσο στην αυτοκρατορία όσο και στο εξωτερικό.
Γιάνις Στρέλνιεκς

O Γιάνις Στρέλνιεκς (λετονικά: "Jānis Strēlnieks", 1 Σεπτεμβρίου 1989 -) είναι Λετονός επαγγελματίας διεθνής καλαθοσφαιριστής. Έχοντας ύψος 1.91, αγωνίζεται ως πόιντ γκαρντ. Από το 2011, αποτελεί βασικό στέλεχος της Εθνικής Λετονίας.
Τζενάρο Ασταρίτα

Ο Τζενάρο Ασταρίτα (Gennaro Astarita ή Astaritta, Νάπολη; 1745; – Ροβερέτο 18 Δεκεμβρίου 1805) ήταν Ιταλός συνθέτης του 18ου αιώνα, γνωστός στην εποχή του, κυρίως, για τις όπερες που έγραψε.
Αλβέρτος Β΄ της Γερμανίας

Ο Αλβέρτος Β΄ της Γερμανίας ή Αλβέρτος Ε΄ της Αυστρίας (γερμ.: "Albrecht", 16 Αυγούστου 1397 - 27 Οκτωβρίου 1439) από τον Οίκο των Αψβούργων, ήταν δούκας της Αυστρίας (1404-39) και έγινε βασιλιάς της Ουγγαρίας (1437-39), Βοημίας (1438-39) και Γερμανίας (1438-39) μέσω του γάμου του με την Ελισάβετ του Λουξεμβούργου.
ΟΥΕΦΑ Γιουρόπα Λιγκ 2017–18

Το ΟΥΕΦΑ Γιουρόπα Λιγκ 2017–18 ήταν η 47η σεζόν της 2ης μεγαλύτερης ευρωπαϊκής διοργάνωσης ποδοσφαίρου ανδρών με διοργανώτρια την ΟΥΕΦΑ, και η 9η σεζόν από τότε που μετονομάστηκε από UEFA Cup σε UEFA Europa League. Ο τελικός της διοργάνωσης θα διεξαχθεί στο Parc Olympique Lyonnais που βρίσκεται στη Λυών της Γαλλίας. Ο πρωταθλητής θα προκρίθει απευθείας στους ομίλους του ΟΥΕΦΑ Τσάμπιονς Λιγκ της επόμενης περιόδου. Η Μάντσεστερ Γιουνάιτεντ κατέκτησε τον περσινό τίτλο, ενώ η Ατλέτικο Μαδρίτης κατέκτησε τον τίτλο αυτής της περιόδου.
Βραβείο Satellite Καλύτερης Ξενόγλωσσης Ταινίας

Το Βραβείο Satellite Καλύτερης Ξενόγλωσσης Ταινίας είναι βραβείο που απονέμεται από το 1996 από την Internatinal Press Academy στο πλαίσιο των βραβείων Satellite.
Ζουνμπίλ

Τα ονόματα των περιοχών το 750 μ.Χ. Η ηγεμονία των Ζουνμπίλ βρίσκεται στην περιοχή της [[Σινδ|Σινδικής]] - Hind (Sind), η οποία πολιτιστικά σχετιζόταν περισσότερο με την [[Ινδία]] (Ινδουστάν) 
Οι Ζουνμπίλ (μεταγραφή στα ελληνικά: Ζουμβίλοι) ήταν μία ηγεμονική ινδική δυναστεία νότια του Ινδοκούς στο σημερινό Αφγανιστάν. Κυβέρνησαν από τον πρώιμο 6ο αιώνα μ.Χ. μέχρι την ισλαμική κατάκτηση του Αφγανιστάν το 870. Η δυναστεία των Ζουνμπίλ θεωρείται παρακλάδι των νότιων Εφθαλιτών ηγεμόνων του Ζαμπουλιστάν. Η δυναστεία σχετιζόταν με τους ηγεμόνες της Καμπούλ στα βορειοανατολικά.

Οι Ζουνμπίλ ήταν θιασώτες της λατρείας του ήλιου ("Ηλιολάτρες"), τον οποίο ονόμαζαν Ζουν, από όπου πήραν και το όνομά τους. Η επικράτειά τους περιελάμβανε την περιοχή μεταξύ της σημερινής πόλης Ζαράντζ στο νοτιοδυτικό Αφγανιστάν και της περιοχής του Καμπουλιστάν στα βορειοανατολικά, με τις περιοχές Ζαμινταβάρ και Γκάζνα ως καρδιά της ηγεμονίας τους.
Μπέσνικ Χάσι

O Μπέσνικ Χάσι ("Besnik Hasi", 29 Δεκεμβρίου 1971 -) είναι Αλβανό-Κοσοβάρος πρώην επαγγελματίας ποδοσφαιριστής και νυν προπονητής ποδοσφαίρου. Ήταν επίσης διεθνής με την Εθνική Αλβανίας. Από το καλοκαίρι του 2017 έως στις 24-9-2017 ήταν προπονητής στη Super League για τον Ολυμπιακό Πειραιώς. 

Ως παίκτης έχει πανηγυρίσει τέσσερα πρωταθλήματα Βελγίου, ένα σούπερ καπ κι ένα κύπελλο, με την Γκενκ και την Άντερλεχτ. Η συνολική του καριέρα γενικότερα είναι συνδεδεμένη με τη βελγική ομάδα Άντερλεχτ στην οποία υπήρξε έξι χρόνια ποδοσφαιριστής καθώς, επίσης, ήταν και 8 χρόνια προπονητής της, τα περισσότερα, ωστόσο, ως βοηθός.
Σεντ Τζονς Γουντ

Το Σεντ Τζονς Γουντ () είναι συνοικία του βορειοδυτικού Λονδίνου, στον Δήμο του Ουεστμίνστερ, στη βορειοδυτική πλευρά του πάρκου Ρίτζεντ. Βρίσκεται περίπου 4 χιλιόμετρα (2,5 μίλια) βορειοδυτικά του Τσάρινγκ Κρος (που θεωρούνταν το κέντρο του Λονδίνου). Αρχικά ήταν μέρος του Μεγάλου Δάσους του Μίντλσεξ, ενώ αργότερα ανήκε στους Ιππότες του Αγίου Ιωάννη της Ιερουσαλήμ.

Τα όρια του Σεντ Τζονς Γουντ είναι το Κανάλι Ρίτζεντ στα νότια, η κοιλάδα Μέιντα (Road Edgware) στα δυτικά, η Boundary Road στα βόρεια και Avenue Rd/Πάρκο Πριμρόουζ Χιλ στα ανατολικά.

Πρόκειται για εύπορη γειτονιά, με το περιοδικό "Forbes" να την κατατάσσει στην πέμπτη θέση των πιο ακριβών περιοχών του Λονδίνου με βάση τη μέση τιμή των ακινήτων του 2007. Σύμφωνα με έρευνα του 2014, οι κάτοικοι του Σεντ Τζονς Γουντ πληρώνουν κατά μέσο όρο τα υψηλότερα ενοίκια σε ολόκληρο το Λονδίνο.
Κοιλάδα Παντζσίρ

thumb|right|300px|Τμήμα της κοιλάδας Παντζσίρ
Η Κοιλάδα Παντζσίρ (περσικά: درهٔ پنجشير, προφορά: Dare-ye Panjšēr, που σημαίνει "Κοιλάδα των Πέντε Λεόντων") είναι μία κοιλάδα στο βορειοκεντρικό Αφγανιστάν, 150 χλμ. βόρεια της πρωτεύουσας Καμπούλ, κοντά στην οροσειρά του Ινδοκούς. Βρίσκεται στην Επαρχία Παντζσίρ και χωρίζεται από τον ποταμό Παντζσίρ. Η κοιλάδα αποτελεί τον τόπο διαμονής περισσότερων από 140.000 ανθρώπων, περιλαμβάνοντας τη μεγαλύτερη συγκέντρωση ατόμων της εθνικής ομάδας των Τατζίκων του Αφγανιστάν. 

Υπήρξε το μέρος όπου διεξήχθησαν οι μάχες την περίοδο 1980-1985 της Δημοκρατίας του Αφγανιστάν (υπό τον έλεγχο των Σοβιετικών) και των Σοβιετικών εναντίον των Μουτζαχεντίν (φανατικών ισλαμιστών) κατά τη διάρκεια του σοβιετικού πολέμου στο Αφγανιστάν. Επίσης, κατά τη διάρκεια του εμφυλίου πολέμου (1996–2001) σημειώθηκαν ξανά μάχες στην κοιλάδα, μεταξύ των Ταλιμπάν και της Βόρειας Συμμαχίας, η οποία βρισκόταν υπό την ηγεσία του τατζικικής καταγωγής Αφγανού πολέμαρχου Αχμάντ Σαχ Μασούντ.
thumb|right|300px|Η περιοχή Παντζσίρ στο Αφγανιστάν
Ίαν Βέρμακ

Ο Ίαν Βέρμακ ("αγγλικά : Ian Vermaak"), γεννημένος στις 28 Μαρτίου 1933, ήταν πρωταθλητής αντισφαίρισης από την Νότια Αφρική.

Μεγαλύτερη επιτυχία του ο τελικός του Γαλλικού πρωταθλήματος (Ρολάν Γκαρός) το 1959 όπου έχασε στον τελικό από τον Νίκολα Πιετραντζέλι, νωρίτερα είχε παίξει στον τελικό του τουρνουά του Αμβούργου χάνοντας από τον William Knight. Στο πρωτάθλημα Γουίμπλεντον μεγαλύτερη αποτυχία του το 1960 όταν έφτασε στον τέταρτο γύρο.

Ο Βέρμακ αγωνίστηκε για τη Νοτιοαφρικανική ομάδα του κυπέλλου Ντέιβις σε έξι χρονιές μεταξύ 1953 και 1960 με ρεκόρ πέντε νικών και επτά ηττών. Το 1956 κέρδισε τον τίτλο στο απλό του πρωταθλήματος της Νότιας Αφρικής. Το 1959 νίκησε τον συμπατριώτη του Ray Weedon στον τελικό του "71ου Southampton Grass Court Championship" στο Λονγκ Άιλαντ της Νέας Υόρκης . Στο Πρωτάθλημα αντισφαίρισης Ανατολικής Μεσογείου στο διπλό αντρών ήταν δεύτερος το 1956, και στο διπλό μεικτό δεύτερος το 1956 και πρώτος το 1959.

Ο Βέρμακ κατατάχθηκε στον κόσμο Νο 10 από τον Lance Tingay της "The Daily Telegraph" το 1959.
Ντέιβιντ Άνταμς

Ο Ντέιβιντ Άνταμς ("αγγλικά : David Adams"), γεννημένος στις 5 Ιανουαρίου 1970, είναι πρώην πρωταθλητής αντισφαίρισης από την Νότια Αφρική.

Έγινε επαγγελματίας το 1989 και κατά τη διάρκεια της καριέρας του κέρδισε 19 τίτλους στα διπλά και ήταν δεύτερος 33 φορές, μεταξύ άλλων στο Ρολάν Γκαρός το 1992.

Ο Άνταμς συμμετείχε σε έξι διοργανώσεις του κυπέλλου Ντέιβις με την Νότια Αφρική μεταξύ 1997 και 2003, καταγράφοντας ρεκόρ 4 νίκες και 2 ήττες συμμετέχοντας μόνο στο διπλό αντρών.

Ο Άνταμς κέρδισε δύο τίτλους Γκραν σλαν στο διπλό μεικτό, και οι δύο με συμπαίκτρια την συμπατριώτισσα του Μαριάν ντε Σβαρντ, συγκεκριμένα το Αυστραλιανό όπεν το 1999 και το Ρολάν Γκαρός το 2000..
Ρένι Σούρμαν Χέιγκουορθ

Η Ρένι Σούρμαν Χέιγκουορθ ("αγγλικά : Renée Schuurman Haygarth"), (6 Οκτωβρίου 1939 - 30 Μαΐου 2001), είναι πρώην πρωταθλήτρια της αντισφαίρισης από την Νότια Αφρική που έχει καταφέρει να κερδίσει έξι τίτλους σε τουρνουά Γκραν σλαμ.

Η Σούρμαν συνεργάστηκε στα διπλά γυναικών με τη Σάντρα Ρέινολντς Πράις όπου κέρδισαν τέσσερις τίτλους στο διπλό γυναικών σε τουρνουά Γκραν σλαμ. Κέρδισαν το Αυστραλιανό Πρωτάθλημα του 1959 και το Γαλλικό Πρωτάθλημα του 1959, του 1961 και του 1962. Επιπλέον, ήταν επιλαχόντες στο Γουίμπλεντον το 1960 και το 1962. Η Σούρμαν κέρδισε τον τίτλο στο διπλό γυναικών με συμπαίκτρια την Αν Χέιντον Τζόουνς στο γαλλικό πρωτάθλημα του 1963 κερδίζοντας στον τελικό τις Ρόμπιν Έρμπεν και Μάργκαρετ Σμιθ Κορτ.

Τον Απρίλιο του 1962 νίκησε την Άντζελα Μόρτιμερ στον τελικό του βρετανικού σκληρού πρωταθλήματος. Με συμπαίκτη τον Μπομπ Χόου κέρδισαν τον τίτλο στο μικτό διπλό στο γαλλικό πρωτάθλημα του 1962. Με συμπαίκτη τον Ροντ Λέιβερ ήταν δύο φορές επιλαχόντες στο μεικτό στο Αυστραλιανό και Γαλλικό Πρωτάθλημα του 1959. Στο Αυστραλιανό Πρωτάθλημα του 1959, έφτασε στον τελικό του απλού όπου έχασε από την Μαίρη Κάρτερ Ρεϊτάνο 6-2, 6-3. Κέρδισε το γερμανικό πρωτάθλημα το 1963, νικώντας την Λέσλι Τέρνερ Μπάουρι στον τελικό σε τρία σετ.

Στο Πρωτάθλημα αντισφαίρισης Ανατολικής Μεσογείουτο 1959 ήταν δεύτερη στο απλό γυναικών και πρώτη στο διπλό μεικτό με συμπαίκτη τον Ίαν Βέρμακ.

Σύμφωνα με τον Lance Tingay της "The Daily Telegraph" και του Daily Mail, η Σούρμαν κατατάχθηκε μεταξύ των πρώτων δέκα γυναικών στον κόσμο από το 1960 έως το 1963 και έφτασε στα υψηλότερα επίπεδα της παγκόσμιας κατάταξης το 1963. Παντρεύτηκε τον Πήτερ Χέιγκουορθ στις 29 Μαΐου 1964 στο Ντουρμπάν. Ο δεύτερος γάμος της, με τον Ρόμπιν Όσμπορν πραγματοποιήθηκε το 1977.
Άζολα

Η Άζολα ("Asola") είναι μικρή πόλη της βόρειας Ιταλίας, στην Επαρχία της Μάντοβα, στη Λομβαρδία. Πήρε τον τιμητικό τίτλο της «πόλεως» με προεδρικό διάταγμα στις 11 Οκτωβρίου 1951.

Η Άζολα είναι χτισμένη στις όχθες του ποταμού Κιέζε, σε απόσταση 36 χιλιομέτρων περίπου από την επαρχιακή πρωτεύουσα Μάντοβα, προς τα βορειοδυτικά.

Το 1516, όταν ανήκε στη Γαληνοτάτη Δημοκρατία της Βενετίας, η πόλη πολιορκήθηκε χωρίς επιτυχία από τα στρατεύματα του Αυστριακού Αυτοκράτορα της Αγίας Ρωμαϊκής Αυτοκρατορίας του Γερμανικού Έθνους Μαξιμιλιανού Α΄. Το ιστορικό αυτό γεγονός απαθανάτισε ο Τιντορέττο στον ζωγραφικό του πίνακα "Η Πολιορκία της Άζολα" (1544-1545).

Η Άζολα συνδέεται σιδηροδρομικώς με την Μπρέσια και την Πάρμα. Διατηρεί βιομηχανία μεταξωτών και παιχνιδιών, ενώ διατηρεί πολλά κτίρια παλιάς αρχιτεκτονικής.
Μαριάν ντε Σβαρντ

Η Μαριάν ντε Σβαρντ ("αγγλικά : Mariaan de Swardt"), γεννημένη στις 18 Μαρτίου 1971, είναι πρώην πρωταθλήτρια της αντισφαίρισης από την Νότια Αφρική η οποία έπαιξε ως επαγγελματίας από το 1988 έως το 2001.

Δύο φορές εκπροσωπούσε την πατρίδα της στους θερινούς Ολυμπιακούς αγώνες το 1992 στην Βαρκελώνη και το 1996 στην Ατλάντα. Μέλος της ομάδας της Νότιας Αφρικής του Φεντ καπ το 1992 και το 1994-1997.

Κέρδισε δύο τίτλους Γκραντ σλαμ στο μεικτό διπλό: το Αυστραλιανό Όπεν το 1999 και το Γαλλικό Όπεν το 2000 με συμπαίκτη και τις δύο φορές τον συμπατριώτη της Ντέιβιντ Άνταμς. Επιπλέον, κατέχει και τέσσερις τίτλους διπλών γυναικών και έφτασε στο Νο 11 στην παγκόσμια κατάταξη των γυναικών. Έχει έναν WTA Tour τίτλο στο απλό το 1998 και έφθασε το Νο. 28 στην παγκόσμια κατάταξη του απλού το 1996.

Μετά την αποχώρηση της από την αντισφαίριση, ήταν σχολιαστής στο Eurosport και τη νοτιοαφρικανική τηλεόραση και ασχολήθηκε με την προπονητική. Το 2004 ίδρυσε μη κερδοσκοπική φιλανθρωπική οργάνωση για να βοηθήσει τα ζώα.
Μαρίνος Παγδατής

Ο Μαρίνος Παγδατής, γεννημένος στις 21 Απριλίου 1977 στη Λεμεσό, είναι Κύπριος πρωταθλητής της αντισφαίρισης. Είναι αθλητής του Ομίλου Αντισφαίρισης Αμμοχώστου.

Είναι γιος, το μεγαλύτερο παιδί, του Χρίστου Παγδατή, Λιβανέζου που εγκαταστάθηκε μόνιμα και παντρεύτηκε στην Κύπρο, αδέλφια του, επίσης πρωταθλητές στην αντισφαίριση, είναι οι Μάρκος, Πέτρος και η Ζένα.

Τον Ιούλιο του 1990 εκπροσώπησε την Κύπρο στο Πανευρωπαϊκό πρωτάθλημα παίδων της ΕΣΣΔ μαζί με την Περσέλλα Ιωαννίδου. Έχει εκπροσωπήσει την Κύπρο και στο κύπελλο Ντέιβις. Έχει αγωνιστεί σε πολλά διεθνή τουρνουά, όπως στο Ισραήλ, την Βουλγαρία, την Αίγυπτο, τις ΗΠΑ κτλ.. Νικητής στο απλό στον "Egypt 2 Masters" το 1996, πρώτος την ίδια χρονιά στο απλό στο " Bulgaria/Macedonia Masters".
Μαριάνο Ασουέλα

Ο Μαριάνο Ασουέλα Γκονσάλες ("Mariano Azuela González", 1 Ιανουαρίου 1873 – 1 Μαρτίου 1952) ήταν Μεξικανός συγγραφέας και γιατρός, γνωστότερος για τα μυθιστορήματά του με θέματα σχετιζόμενα με τη Μεξικανική Επανάσταση του 1910. Εκτός αυτών, έγραψε για το θέατρο, καθώς και κριτική λογοτεχνίας. Θεωρείται ο πρώτος από τους «μυθιστοριογράφους της Επανάστασης» και επηρέασε άλλους Μεξικανούς μυθιστοριογράφους κοινωνικής διαμαρτυρίας.

Ανάμεσα στα έργα του, όπου περιγράφεται με ρεαλισμό η ζωή των Μεξικανών της εποχής του, ξεχωρίζουν το αριστούργημά του "Los de abajo" («Οι κάτω», 1915 και 1916) και τα "Maria Luisa" (το πρώτο του, γραμμένο το 1907), "Los fracasados" («Οι αποτυχημένοι», 1908), "Regina Landa" (1939) και άλλα.
Πάλσαρ των Ιστίων

Ο Πάλσαρ των Ιστίων ("Vela Pulsar", PSR J0835-4510 ή PSR B0833-45) είναι ένας νεαρός σχετικώς πάλσαρ, δηλαδή αστέρας νετρονίων, που βρίσκεται στο Υπόλειμμα Υπερκαινοφανούς των Ιστίων (νεφέλωμα), στον ομώνυμο αστερισμό. Εκτός από τα ραδιοκύματα, ανιχνεύεται εύκολα στις ακτίνες γ (είναι η εντονότερη μόνιμη πηγή ακτίνων γ υψηλής ενέργειας στον γήινο ουρανό) και στις ακτίνες Χ, και δυσκολότερα στο ορατό φως (η ονομασία του ως μεταβλητού αστέρα είναι HU Ιστίων).